**Кризисната мярка „Събиране на реколтата на зелено“ за винени лозя ще се прилага и през 2023 г.**

Днес, 18 юли 2023 г. в Държавен вестник, бр. 61 е обнародвана *Наредба за изменение и допълнение на Наредба № 6 от 2018 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2019 – 2023 г.* Наредбата влиза в сила от деня на обнародването й в „Държавен вестник“.

С изменението се разрешава извънредното прилагане намярката „Събиране на реколтата на зелено“ през финансова 2023 г. с цел преодоляване на смущенията на пазара в лозаро-винарския сектор. Мярката ще се прилага при следните условия:

- Подаване в ИАЛВ на заявления за участие в срок до 20 юли 2023 г.;

- Публикува на интернет страницата на ДФЗ на заповед за бюджет по мярката, както и на образците на документите за кандидатстване по мярката до 20 юли 2023 г.

- Подаване на заявления за подпомагане в ДФЗ до 31 юли 2023 г.;

- Сключване на договор с ДФЗ до 18 август 2023 г.;

- Бране на реколтата до 1 септември 2023 г.

- Размер на помощта – 60% финансова помощ от сумата на преките разходи за операциите по отстраняване на гроздовете (1155,48 лв./ха) и на загубата на приходи, произтичаща от прилагането на интервенцията.